Rafting Asocijacija Srbije

Izvršnom odboru

Na osnovu odluke Izvršnog odbora i skupštine Rafting Asocijacije Srbije (RAS), objavljene na sajtu zvaničnom sajtu RAS-a, o formiranju komisija ove organizacije, Takmičarska komisija, u sastavu Uroš Puzović, Nenad Miković i Željko Rajković je imala telefonske konsultacije 17.10.2019.godine i donela sledeće

ODLUKE

1. Komisija je konstituisana i za njenog predsednika izabran je Uroš Puzović.
2. Takmičenje na Limu 12.-14.4.2019. (R4) priznaje se kao Prvenstvo Srbije u raftingu R4 za 2019. godinu.
3. Takmičenje na Ibru 4.-5.10.2019. (R6) priznaje se kao Prvenstvo Srbije u raftingu R6 za 2019. godinu.
4. Ostala takmičenja održana u organizaciji RAS priznaju se kao kola Kupa Srbije u raftingu za 2019. godinu.

Obrazloženje za odluku br. 2 je da je takmičenje održano u sklopu IRF Euro Kupa sa visokim kvalitetom i unapred je najavljeno po svim predviđenim procedurama.

Obrazloženje za odluku br. 3 je da se ovo takmičenje treba priznati kao Državno prvenstvo, uz predlog komisije da se ovo takmičenje ne važi kao izborno takmičenje za međunarodne nastupe u R6 u narednoj godini, jer je najava takmičenja objavljena relativno kratko vreme pred organizaciju samog takmičenja. Argument za priznavanje Prvenstva Srbije je značaj održavanja 2 Prvenstva Srbije (R6 i R4) u smislu argumentacije nadležnosti prema Sportskom Savezu Srbije, ali i poštovanje Kajakaškog Saveza Srbije u smislu ustupanja i uključenju nove staze u programske aktivnosti RAS, opreme i rekvizita i razvoja dalje saradnje. Staza na ušću je upotrebljiva u velikoj meri za rafting takmičenja, gde pored svega imamo i obećanja o ustupanju opreme za foto finiš od strane KSS koja nam nedostaje.

Obrazloženje za odluku br. 4 je da održana Kola Kupa Srbije treba priznati zbog lokalnih organizacionih komiteta koji su uložili sredstva u promociju raftinga, ali i uključili nove ekipe što ukupno povećava broj članova u Rafting Asocijaciji Srbije. Veliki argument predstavlja uključenje novih teritorija, oblasti i staza u programske aktivnosti RAS. Lokalni organizacioni komiteti će se mnogo lakše izboriti za izgradnju staza i unapređenje infrastrukture, ako se prethodno održana takmičenja budu računala kao zvanična, na primer na nivou kupa Srbije.

Molimo Izvršni Odbor RAS da usvoji predloge komisije koji su gore navedeni.

Zadaci komisije u narednom periodu su donošenje predloga pravilnika o organizaciji državnih prvenstvava R4 i R6, kao i za organizaciju Kupa Srbije i ostalih takmičenja u raftingu, a posebno za 2020. godinu.

Sa poštovanjem

Uroš Puzović: \_\_\_\_\_\_\_\_\_\_\_\_\_

Nenad Miković: \_\_\_\_\_\_\_\_\_\_\_\_\_

Željko Rajković: \_\_\_\_\_\_\_\_\_\_\_\_\_

U Beogradu i Novom Sadu 17.10.2019.

Ova odluka je poslata izvršnom odboru i važi bez potpisa članova izvršne komisije.